CELEX: 32005R1087
Language: sl
Date: 2005-07-09 00:00:00
Title: Uredba Komisije (ES) št. 1087/2005 z dne 8. julija 2005 o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom

9.7.2005   
            
            
               SL
            
            
               Uradni list Evropske unije
            
            
               L 177/32
            
         UREDBA KOMISIJE (ES) št. 1087/2005
   z dne 8. julija 2005
   o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom in razveljavitvi Uredbe (ES) št. 2465/96, (1) in zlasti člena 11(b) Uredbe,
   ob upoštevanju naslednjega:
   
               (1)
            
            
               V Prilogi IV k Uredbi (ES) št. 1210/2003 so navedeni fizične in pravne osebe, organi in subjekti, povezani z režimom nekdanjega predsednika Sadama Huseina, za katere v skladu z navedeno uredbo velja zamrznitev sredstev in gospodarskih virov.
            
         
               (2)
            
            
               22. junija 2005 je Odbor za sankcije Varnostnega sveta ZN sklenil spremeniti seznam, v katerega so vključeni Sadam Husein in drugi visoki uradniki nekdanjega iraškega režima, njihovi neposredni družinski člani in subjekti, ki so v njihovi lasti ali pod njihovim nadzorom ali v lasti ali pod nadzorom oseb, ki delujejo v njihovem imenu ali po njihovih navodilih, in za katere velja zamrznitev sredstev in gospodarskih virov. Prilogo IV je zato treba ustrezno spremeniti.
            
         
               (3)
            
            
               Za zagotovitev učinkovitosti ukrepov, določenih s to uredbo, mora ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga IV k Uredbi (ES) št. 1210/2003 se spremeni, kakor je določeno s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. julija 2005
      
         
            Za Komisijo
         
         Eneko LANDÁBURU
         
            Generalni direktor za zunanje odnose
         
      
   
   
      (1)  UL L 169, 8.7.2003, str. 6. Uredba, kakor je bila nazadnje spremenjena z Uredbo komisije (ES) št. 1566/2004 (UL L 285, 4.9.2004, str. 6).
   
      PRILOGA
      Priloga IV k Uredbi (ES) št. 1210/2003 se spremeni:
      Doda se naslednja fizična oseba:
      
         „Muhammad Yunis Ahmad (alias (a) Muhammad Yunis Al-Ahmed, (b) Muhammad Yunis Ahmed, (c) Muhammad Yunis Ahmad Al-Badrani, (d) Muhammad Yunis Ahmed Al-Moali). Naslovi: (a) Al-Dawar Street, Bludan, Sirija, (b) Damask, Sirija, (c) Mosul, Irak, (d) Wadi Al-Hawi, Irak, (e) Dubaj, Združeni arabski emirati, (f) Al-Hasaka, Sirija. Datum rojstva: 1949. Kraj rojstva: Al-Mowall, Mosul, Irak. Državljanstvo: iraško.“